በጅምር የቀረው መንገድ ችግሮች እያስከተለ ነው
ከዊንጌት በሰሜን ማዘጋጃ አድርጎ ወደ ሽሮ ሜዳ – መገናኛ የሚሄደው የቀለበት መንገድ ባለመጠናቀቁ በአካባቢው ነዋሪዎችና በከተማው ትራንስፖርት አገልግሎት ላይ ችግር ማስከተሉ ተገለፀ። አዲስ ዘመን
ያነጋገራቸው
የአካባቢው
ነዋሪዎች
እግዚሀር
አብ
ቤተክርስቲያን
እየተባለ
የሚጠራው
አካባቢ
ሲደርስ
ግንባታው
የተቋረጠው
የቀለበት
መንገድ
በአካባቢው
ኢኮኖሚ
መነቃቃት፣
በህንፃ
ግንባታና
በነዋሪዎች
የትራንስፖርት
አጠቃቀም
ላይ
እንቅፋት
ማስከተሉን
ገልፀዋል።
የአካባቢው
ነዋሪና
በተቋረጠው
መንገድ
ላይ
ከሚቆሙ
መኪኖች
ጋር
በተያያዘ
“ጥገና”
ስራ
ላይ የነበሩት አቶ ተስፋዬ እንደተናገሩት፤ ይህ ሰፈር እንዳያድግ የሚፈልግ አካል ይኖራል ለማለት እገደዳለሁ። ወይም ደግሞ ለዚህ የተመደበው በጀት ወደ ሆነ ቦታ ገብቷል ማለት ነው። መንገዱ ባለቤት ያለው አይመስልም። ድንጋይ ተፈልጦ፣ከፍተኛ ገንዘብ ፈሶበት የተጀመረ መንገድ እንደዚህ ከንቱ ሆኖ መቅረቱ ያሳዝናል። እንደ አቶ ተስፋዬ ገለፃ፤ የመንገዱ ሥራ መቆም በአካባቢው ላይ ከፍተኛ ተፅእኖ ፈጥሯል፤ የአካባቢው ሰው ወደ ሽሮ ሜዳ ለመሄድ በእግሩ ሰሜን ማዘጋጃ ፣ ከዚያም በጊዮርጊስ በኩል ነው የሚሄደው። መንገዱ በወቅቱ ተሰርቶ ቢሆን ኖሮ በቀላሉ ወደ ሽሮ ሜዳ መሄድ ይቻል ነበር። በአካባቢው ምንም አይነት የንግድ እንቅስቃሴ የለም። የተከፈቱት ሱቆች እንኳን ስራ የላቸውም። ህንፃ ለመስራት መሬት ወስደው የነበሩ ሰዎች ሥራ አልጀመሩም። አንዳንዶቹም ገና አሁን ነው ወደ ግንባታው የገቡት። መሬቱን እዚህ የተመሩት መንገዱ ሊፈጥር የሚችለውን መልካም አጋጣሚ በማሰብ ነበር። በመሆኑም መንግስት ባስቸኳይ ሊያጠናቅቀው ይገባል። አቶ ተስፋዬ ከባድ ተሽከርካሪዎች ከገፈርሳ ተነስተው ሲኤምሲ ለመግባት የሚያቋርጡት በዚሁ አካባቢ ቢሆንም መንገዱ በወቅቱ ባለመጠናቀቁ ወደ መሀል ከተማ እየገቡ የትራፊክ መጨናነቅን እየፈጠሩ መሆኑን አስረድተዋል። አቶ ታገል ተካልኝ የአካባቢው ነዋሪና ሁኔታውን በቅርብ የሚከታተሉ በበኩላቸው “ይህ መንገድ ድሮውንም አስፈላጊ አይመስለኝም። ከቀለበት መንገዱ ይልቅ የውስጥ ለውስጥ ማስተንፈሻ መንገዶች መሰራት ነበረባቸው። አሁን አንዴ እዚህ ደርሷል። በታዳጊ አገር አቅም የተገነባውን ይፍረስ ማለት አስቸጋሪ ነው። ነገር ግን አሁንም ቢሆን መንግስት ዝም ብሎ ይህን ከሚቀጥል ጉዳዩን እንደገና ቢያስጠናው፣ ትንሽ ማሻሻያ ቢያደርግበትና ቢሰራ ጥሩ ነው ›› ብለዋል። “ለሰፈሩ እድገት፣
ለስራ እድል ፈጠራ፣
ወደ ሽሮ ሜዳ
ለመጓዝ የሚደረገውን ዙረት
ለመቀነስ ማስቻሉ ወዘተ…
የሚሉዋቸው ያን ያህል
ትርጉም ያላቸው ጉዳዮች
አይደሉም። ምክንያቱም የዚህ
አይነቱ ግዙፍ ፕሮጀክት
ሲታቀድና ሲገነባ ሊፈታ
የሚችለው ችግርና ሊሰጥ
የሚገባው ማህበራዊና ኢኮኖሚያዊ
ጠቀሜታ ከነዚህ በላይ
ነው።” የሚሉት አቶ
ታገል ለከባድ መኪኖች እንቅስቃሴና ትራፊክ ፍሰት ሊኖረው የሚችለውን ፋይዳ በተመለከተም “ ጥናት ይፈልጋል” ሲሉ ይናገራሉ። ወጣት ካሳሁን በበኩሉ“እየተሰራ ባለው መንገድ ላይ ከኮንዶሚኒየም የሚመጣ የመፀዳጃ ቤት ፍሳሽ እየተጠራቀመ ለአካባቢው ነዋሪዎች ከፍተኛ የጤና ጠንቅ ሆኗል። ችግሩን ለአዲስ አበባ ምክትል ከንቲባ ታከለ ኡማ ነግረናቸው እዚህ መጥተው አይተውታል። እስካሁን ምንም አይነት ምላሽ አልሰጡንም” በማለት ይናገራል። ይህንን ጉዳይ በተመለከተ ከአዲስ አበባ መንገዶች ባለስልጣን ቢሮ አስተያየት ለማግኘት ያደረግነው ተደጋጋሚ ሙከራ ሊሳካልን ባለመቻሉ ምላሻቸውን ማካተት አልቻልንም።አዲስ ዘመን መስከረም 12/2012ግርማ መንግሥቴ 